## Opća pravila/uvjeti ugovaranja primarne, sekundarne i tercijarne razine zdravstvene zaštite za 2003. godinu

### NN 54/2003 (3.4.2003.), Opća pravila/uvjeti ugovaranja primarne, sekundarne i tercijarne razine zdravstvene zaštite za 2003. godinu

# HRVATSKI ZAVOD ZA ZDRAVSTVENO OSIGURANJE

686

Na
osnovi odredaba članka 142. i 144. Zakona o obveznim odnosima (»Narodne novine«
broj 53/91., 73/91., 3/94., 7/96. i 112/99.), odredaba Pravilnika o standardima
i normativima prava iz osnovnog zdravstvenog osiguranja za 2003. godinu
(»Narodne novine« broj 2/03., 13/03. i 32/03.) i Odluke o osnovama za skla­panje
ugovora sa zdravstvenim ustanovama i privatnim zdravstvenim radnicima za 2003.
godinu (»Narodne novine« broj 2/03., 13/03. i 32/03.), te osnovom članka 19.
Statuta Hrvatskog zavoda za zdravstveno osiguranje (»Narodne novine« broj
16/02. i 24/02.) Upravno vijeće Hrvatskog zavoda za zdravstveno osiguranje na
6. izvanrednoj sjednici održanoj dana 25. ožujka 2003. godine donijelo je

## OPĆA PRAVILA/UVJETI

### UGOVARANJA PRIMARNE, SEKUNDARNE I TERCIJARNE RAZINE ZDRAVSTVENE ZAŠTITE ZA 2003. GODINU

UVODNE
ODREDBE

Općim
pravilima ugovaranja Hrvatskog zavoda za zdravstveno osiguranje (u daljnjem
tekstu: Zavod) uređuju se opći uvjeti ugovaranja zdravstvene zaštite za
primarnu zdravstvenu zaštitu, specijalističko-konzilijarnu zdravstvenu zaštitu
i bolničku sa spe­cijalističko-konzilijarnom zdravstvenom zaštitom, sa
zdravstvenim ustanovama i privatnim zdravstvenim radnicima.

Općim pravilima ugovaranja za sve djelatnosti
zdravstvene zaštite na primarnoj razini Zavoda uređuju se opći uvjeti
ugovaranja zdravstvene zaštite sa zdravstvenim ustanovama i privatnim
zdravstvenim radnicima za zdravstvene djelatnosti na primarnoj razini. Općim
pravilima ugovaranja za pojedine djelatnosti primarne zdravstvene zaštite
uređuju se opći uvjeti ugovaranja zdravstvene zaštite primarne razine za svaku
pojedinu djelatnost, odnosno oblik provođenja zdravstvene zaštite primarne
razine, a kako slijedi:

– opća/obiteljska medicina

– zdravstvena zaštita predškolske djece

– zdravstvena zaštita žena

– patronažna zdravstvena skrb

– polivalentna stomatološka zdravstvena zaštita

– zdravstvena njega u kući bolesnika

– higijensko-epidemiološka zdravstvena zaštita i
preventivno-odgojne mjere

– laboratorijska dijagnostika

– ljekarnička djelatnost

– hitna medicinska pomoć.

Općim pravilima ugovaranja na sekundarnoj i
tercijarnoj razini zdravstvene zaštite uređuju se opći uvjeti ugovaranja
zdravstvene zaštite Zavoda sa zdravstvenim ustanovama i privatnim zdravstvenim
radnicima za sve zdravstvene djelatnosti specija­lističko-konzilijarne i
bolničke zdravstvene zaštite. Općim pravilima ugovaranja za
specijalističko-konzilijarnu zdravstvenu za­štitu, odnosno bolničku sa specijalističko-konzilijarnom
zdravstvenom zaštitom uređuju se opći uvjeti ugovaranja posebice za
specijalističko-konzilijarnu zdravstvenu zaštitu, posebice za bol­ni­čku sa
specijalističko-konzilijarnom zdravstvenom zaštitom.

Opća
pravila ugovaranja sastavni su dio ugovora o pro­vođenju zdravstvene zaštite na
primarnoj, sekundarnoj i tercijarnoj razini zdravstvene zaštite sklopljenog
između Zavoda i Privatnih zdravstvenih radnika/Ustanova (u daljnjem tekstu:
Ugovor).

Ugovorne
strane mogu isključiti primjenu pojedinih Općih pravila jedino u pisanom obliku
i uz izričiti pristanak Zavoda. U svim ostalim slučajevima smatrat će se da su
Opća pravila ugovaranja prihvaćena u cijelosti i sastavni su dio Ugovora.

Odredbe
Općih pravila ugovaranja s Ugovorom o provo­đenju
primarne/specijalističko-konzilijarne/bolničke i specij­a­lističko-konzilijarne
zdravstvene zaštite, za ugovorne strane stupaju na snagu s danom kada Privatni
zdravstveni radnik, odnosno Ustanova potpišu Ugovor, a primjenjuju se tijekom
ugovorenog razdoblja.

OPĆA
PRAVILA/UVJETI UGOVARANJA PRIMARNE RAZINE ZDRAVSTVENE ZAŠTITE

*Obveze
Privatnog zdravstvenog radnika/Ustanove*

Točka I.

Privatni zdravstveni radnik/Ustanova koji sklapanjem
Ugovora postaju ugovorni privatni zdravstveni radnik/ugovorna zdravstvena ustanova
obvezni su na vidljivom mjestu istaknuti uz naziv Privatnog zdravstvenog
radnika/Ustanove natpis: »Ugovorni zdravstveni radnik privatne prakse za 2003.
godinu«/«Ugovorna zdravstvena ustanova za 2003. godinu«, s logotipom Zavoda, a
koji će prigodom potpisivanja Ugovora preuzeti od Zavoda.

Točka II.

Privatni zdravstveni radnik/Ustanova kao ugovorne
strane Zavoda obvezuju se da će u potpunosti provoditi mjere primarne
zdravstvene zaštite iz osnovnog zdravstvenog osiguranja propisane Planom i
programom mjera zdravstvene zaštite iz osnovnog zdravstvenog osiguranja
(»Narodne novine« broj 30/02.), i da će postupati u skladu s odredbama Zakona o
zdravstvenoj zaštiti, Zakona o zdravstvenom osiguranju, međudržavnim ugovorima
o zdravstvenom osiguranju, ostalim odgovarajućim zakonima, podzakonskim aktima,
te općim aktima Zavoda.

Zavod se obvezuje Ugovoru priložiti Popis općih akata
Zavoda vrijedećih u trenutku potpisivanja Ugovora.

Točka III.

Privatni zdravstveni radnik/Ustanova obvezuje se u
skladu s Naredbom o obveznom isticanju oznake o početku i završetku radnog
vremena zdravstvenih ustanova i privatnih zdravstvenih djelatnika (»Narodne
novine« broj 19/99., u daljnjem tekstu: Naredba) na vidljivom mjestu istaknuti
i radno vrijeme svih ordinacija i dijagnostičkih službi Ustanove, odnosno
privatni zdravstveni radnik radno vrijeme ordinacije, laboratorija, ljekarne,
koje mora biti usklađeno s odredbama Zakona i Pravilnika o radnom vremenu u
zdravstvenim ustanovama koje imaju sklopljen ugovor o provođenju zdravstvene
zaštite s Hrvatskim zavodom za zdravstveno osiguranje (»Narodne novine« broj
87/02. i 9/03., u daljnjem tekstu: Pravilnik o radnom vremenu).

Privatni zdravstveni radnik/Ustanova obvezuje se
organizirati radno vrijeme poštujući Zakonom o zdravstvenoj zaštiti propisano
načelo dostupnosti zdravstvene zaštite i to na način da omoguće ostvarivanje
zdravstvene zaštite pod podjednakim uvjetima svim osiguranim osobama Zavoda
koje su se opredijelile za Privatnog zdravstvenog radnika/za doktora
zaposlenika Ustanove.

Točka IV.

Pod provođenjem zdravstvene zaštite primarne razine
osiguranim osobama Zavoda, a što je predmet Ugovora, podrazumijeva se i
pružanje hitne medicinske pomoći propisane odredbama članka 7. Odluke o
osnovama za sklapanje ugovora sa zdravstvenim ustanovama i privatnim
zdravstvenim radnicima za 2003. godinu (»Narodne novine« broj 2/03., 13/03. i
32/03, u daljnjem tekstu: Odluka), bez obzira na mjesto prebivališta, odnosno
boravišta osigurane osobe.

Točka V.

Ustanova se obvezuje da će u slučaju spriječenosti
svojih zaposlenika i to doktora medicine i stomatologije u obavljanju
ugovorenih zdravstvenih djelatnosti osigurati zamjenu, a kada spriječenost
traje duže od 30 dana obvezuje se da će o tome pisano izvijestiti mjerodavni
područni ured Zavoda.

Privatni zdravstveni radnik obvezan je u slučaju
svoje duže spriječenosti u provođenju ugovorene zdravstvene zaštite, iako je
osigurao zamjenu prema Zakonu o zdravstvenoj zaštiti, odmah, odnosno najkasnije
u roku od 48 sati od dana nastupanja rečene spriječenosti, pisano izvijestiti
mjerodavni područni ured Zavoda.

Točka VI.

Radi održavanja i unapređenja kvalitete zdravstvene
zaštite, ugovorni zdravstveni radnici visoke stručne spreme imaju pravo i
obvezu u razdoblju od tjedan dana tijekom ugovorne godine u skladu s odredbama
općih akata mjerodavne komore o stručnom usavršavanju zdravstvenih radnika,
stručno se usavršavati na teret sredstava koja su uključena u godišnji novčani
iznos po osiguranoj osobi.

*Dežurstvo
i pripravnost*

Točka VII.

Privatni zdravstveni radnik obvezuje se na području
doma zdravlja u kojem se hitna medicinska pomoć provodi dežurstvom ili
pripravnošću, odnosno dežurstvom u stomatološkoj zdravstvenoj zaštiti
podjednako sudjelovati u dežurstvu ili pripravnosti s doktorima opće/obiteljske
medicine, odnosno doktorima stomatologije, a za posebna dežurstva ustrojena
odlukom županije i s doktorima specijalistima pedijatrima zaposlenicima doma
zdravlja, odnosno s ugovornim privatnim zdravstvenim radnicima iste djelatnosti
s područja tog doma zdravlja, a prema ustrojstvu i rasporedu koji određuje
ravnatelj nadležnog doma zdravlja.

Dom zdravlja obvezan je isplatiti novčanu nadoknadu
privatnom zdravstvenom radniku koji sudjeluje u dežurstvu i pripravnosti.
Novčanu nadoknadu osnovom sklopljenog ugovora s domom zdravlja za tu namjenu
osigurava Zavod.

*Izvješća*

Točka VIII.

Privatni zdravstveni radnik/Ustanova obvezuje se da
će na za to propisanoj tiskanici, (PRIJ - ORPB V.1.0.) odmah, a najkasnije do
3. u mjesecu za protekli mjesec, izvijestiti područni ured Zavoda o svim
slučajevima koji su posljedica:

– prometne nesreće

– ozljede prouzročene nanošenjem tjelesnih ozljeda od
strane druge osobe

– ozljede na radu

– profesionalne bolesti.

Privatni zdravstveni radnik/Ustanova obvezuje se da
će za svaki oblik korištenja zdravstvene zaštite osiguranih osoba Zavoda, a u
svezi s liječenjem zbog ozljeda, odnosno bolesti koje su posljedice slučajeva
iz prethodne stavke, upisati u desnom gornjem dijelu uputnice, recepta, potvrde
za ortopedska pomagala, prijedloga za provođenje zdravstvene njege u kući
bolesnika, prijedloga za provođenje bolničke medicinske rehabilitacije, odnosno
putnog naloga, oznaku tiskanice iz prethodne stavke, kao i njezin evidencijski
broj.

Privatni zdravstveni radnik/Ustanova obvezuje se
sveukupan broj tiskanica iz ove točke posebice naznačiti u mjesečnom izvješću
propisanom odredbama Općih pravila i Ugovora. Za svaku ispunjenu i dostavljenu
tiskanicu s priloženom osobnim računom i medicinskom dokumentacijom, Zavod se
obvezuje posebice platiti Privatnom zdravstvenom radniku/Ustanovi nov­čanu
nadoknadu u skladu s odredbama Plave knjige, a prema vrijednosti boda za
specijalističko-konzilijarnu zdravstvenu za­štitu.

*Recepti
i uputnice*

Točka
IX.

Zavod se obvezuje da će putem područnih ureda Zavoda
za svaki ugovoreni tim posebice od dana potpisivanja Ugovora, dok­torima
medicine i stomatologije na osnovi ugovorene vrste djelatnosti i ugovorenog
broja osiguranih osoba*,* na osnovi odredaba Ugovora tromjesečno izdavati
tijekom 2003. godine potreban broj brojčano označenih tiskanica recepata i
uputnica utvrđenih na osnovi godišnjeg prosječnog broja recepata i uputnica po
osiguranoj osobi iskazanog u članku 10. u tablici 4. Pravilnika o standardima i
normativima prava na zdravstvenu zaštitu iz osnovnog zdravstvenog osiguranja za
2003. godinu (»Narodne novine« broj 2/03., 13/03. i 32/03., u daljnjem tekstu:
Pravilnik), a prema djelatnostima kako slijedi:

Zdravstvene djelatnosti                            Recepti
     Uputnice

1. Opća medicina                                             5
2

2. Zdravstvena zaštita predškolske djece          5              2

3. Polivalentna stomatološka zdravstvena
zaštita                                                        0,16        0,30

4. Zdravstvena zaštita žena                            0,75        0,75

5. Higijensko-epidemiološka zaštita                  –           0,01

6. POM u osnovnim, srednjim školama
i visokoobrazovnim ustanovama                   –           0,1

7. Hitna medicinska pomoć                            0,06        0,06

Iznimno
od odredaba stavke 1. ove točke, ugovornim doktorima medicine i stomatologije u
opravdanim slučajevima može se na osnovi pisanog zahtjeva Privatnog
zdravstvenog radnika/Ustanove, te suglasnosti ovlaštenog radnika područnog
ureda Zavoda odobriti izdavanje dodatne količine uputnica, odnosno recepata i
dostava potonjih Privatnom zdravstvenom radniku/Ustanovi.

Privatni
zdravstveni radnik/Ustanova za svoje zaposlenike doktore medicine i
stomatologije obvezuje se da će pratiti broj izdanih recepata i uputnica za
specijalističko-konzilijarnu i bol­ničku zdravstvenu zaštitu po osiguranim
osobama na za to propisanim dnevnim i mjesečnim izvješćima.

Pogrešno
ispunjene tiskanice recepata i uputnica doktora medicine i stomatologije
Privatni zdravstveni radnik/Ustanova za svoje zaposlenike obvezuje se vratiti
područnom uredu Zavoda, uz mjesečno izvješće.

*Organiziranje
i prikupljanje laboratorijskih uzoraka*

Točka
X.

Privatni
zdravstveni radnik doktor medicine/Ustanova za svoje zaposlenike doktore
medicine može u skladu s dogovorom s medicinsko-biokemijskim laboratorijem koji
provodi laboratorijske usluge na razini primarne zdravstvene zaštite na
području Ustanove/ordinacije privatnog zdravstvenog radnika, u ordinaciji
doktora medicine organizirati vađenje krvi, odnosno prikupljanje
laboratorijskih uzoraka za što je laboratorij obvezan Ustanovi/privatnom
zdravstvenom radniku osigurati odgovarajući broj vacutainera, odnosno drugog
odgovarajućeg potrošnog materijala, kao i dnevni prijevoz prikupljenjih uzoraka
iz ordinacije doktora medicine u laboratorij.

*Nadzor
nad izvršavanjem ugovornih obveza Privatnog zdravstvenog radnika/Ustanove*

Točka XI.

Na osnovi članka 88. Zakona o zdravstvenom osiguranju
(»Narodne novine« broj 94/01., 88/02. i 149/00) i Pravilnika o načinu
obavljanja kontrole poslovanja ugovornih subjekata i ustrojstvenih jedinica
Hrvatskog zavoda za zdravstveno osiguranje (»Narodne novine« broj 32/03., u
daljnjem tekstu: Pravilnik o kontroli) Zavod tijekom ugovornog razdoblja uz
prethodnu najavu, a iznimno, po potrebi i bez najave, uz prisutnost
predstavnika Privatnog zdravstvenog radnika/Ustanove, obavlja u skladu s
člankom 3. i 4. Pravilnika o kontroli, nadzor nad ostvarivanjem ugovornih
obveza, odnosno poslovanja Privatnog zdravstvenog radnika/Ustanove i to:

–  pregledom i
provjerom pravne, financijske i medicinske dokumentacije kod Privatnog
zdravstvenog radnika/Ustanove

–  pregledom i provjerom dostavljene
dokumentacije u ustroj­stvenim jedinicama Zavoda radi provjere istinitosti (toč­nosti)
podataka koji se dostavljaju Zavodu s podacima koji evidentiraju u
knjigovodstvenim i drugim evidencijama, ispravama ugovornog subjekta, a od
značaja su za ugovorne odnose sa Zavodom.

Prilikom provođenja nadzora nad izvršavanjem
ugovornih obveza Privatnog zdravstvenog radnika/Ustanove Zavod će obratiti
posebnu pozornost ostvarivanju prava osiguranih osoba Zavoda, odnosno
namjenskom korištenju sredstava dobivenih sukladno odredbama sklopljenog
Ugovora.

O
izvršenom nadzoru kod Privatnog zdravstvenog radnika/Ustanove ovlašteni radnik
Zavoda sastavlja izvješće o utvrđenom činjeničnom stanju (u ordinaciji,
laboratoriju, ljekarni i sl.), sa zaključcima i prijedlogom mjera. Izvješće o
obavljenom nadzoru dostavlja se Privatnom zdravstvenom radniku/Ustanovi. Na iz­vješće
Privatni zdravstveni radnik/Ustanova imaja pravo staviti primjedbe Zavodu u
roku od 8 dana od dana dobivenog izvješća.

Iznimno,
u pojedinačnim, ciljanim kontrolama, a radi hitnoće sastavlja se zapisnik na
mjestu provedenog nadzora.

*Redovne
izmjene Ugovora tijekom godine*

Točka
XII.

Ako
tijekom ugovorenog razdoblja dođe do promjene cijena iz Odluke na koje Zavod ne
može utjecati, neće se posebnim dodacima Ugovoru mijenjati novčani iznos
(cijena) iz Ugovora, već će se novo izračunati novčani iznos sukladno izmjenama
i dopunama Odluke primjenjivati izravno od dana primjene Odlu­ke. O navedenim
izmjenama Zavod će posebno izvijestiti Privatnog zdravstvenog radnika/Ustanovu.

*Paritetno
povjerenstvo*

Točka XIII.

Prijeporna pitanja proizišla iz ugovornog odnosa
uređenog Ugovorom s Privatnim zdravstvenim radnikom/Ustanovom, ugovorne strane
će nastojati riješiti dogovorno. U slučaju neriješenog spora rješavaju ga putem
paritetnog povjerenstva, osim u slu­čajevima Ugovorom propisanog trenutačnog
raskida Ugovora. Dva člana paritetnog povjerenstva imenuje Zavod, a dva člana
Privatni zdravstveni radnik/Ustanova. Predsjednika paritetnog po­vje­renstva
imenuje Ministarstvo zdravstva.

Pokretanje postupka radi rješavanja prijepornih
pitanja putem paritetnog povjerenstva ne prekida rok utvrđen Ugovorom, ako je
pokrenut postupak za raskid Ugovora prije isteka roka na koji je sklopljen, te
ako se ugovorne strane nakon donijete odluke paritetnog povjerenstva nisu
drukčije dogovorile.

Odluka paritetnog povjerenstva obvezuje ugovorne
strane.

Ugovorna strana nezadovoljna odlukom paritetnog
povjerenstva može u roku od 30 dana od dana donošenja odluke pokrenuti sudski
spor pri nadležnom sudu.

Točka XIV.

Za pruženu ugovorenu zdravstenu zaštitu osnovom
odredaba članka 8. Odluke, Privatni zdravstveni radnik/Ustanova se obve­zuje
sačiniti pojedinačne račune na osnovi Odluke o utvrđivanju po­pisa
dijagnostičkih i terapijskih postupaka u zdravstvenim djela­tnostima –
vremenski i kadrovski normativi (»Narodne novine« broj 15/92., 29/93., 65/93.,
31/95., 73/99., 3/00., 18/00., 118/01., 44/02., 76/02., 85/02., 92/02.,
130/02., 151/02., 11/03. i 32/03., u daljnjem tekstu: Plava knjiga) i utvrđene
cijene boda određenog za specijalističko-konzilijarnu zdravstvenu zaštitu, te
ih dostaviti Zavodu do 3. u mjesecu za protekli mjesec na daljnju obradu, a
radi izvršavanja obveza Zavoda u skladu sa sklopljenim međudržavnim ugovorima o
zdravstvenom osiguranju.

Za osigurane osobe iz članka 8. stavke 2. Odluke
pružena zdravstvena zaštita plaća se prema odredbama članka 27. Odluke, tj.
primjenom iznosa po osiguranoj osobi, a Privatni zdravstveni radnik/Ustanova je
obvezna za te usluge ispostaviti i pojedinačne račune u skladu s odredbama
prethodne stavke, te ih dostaviti Zavodu isključivo radi evidencije, odnosno
obračuna obveza s državom osiguravateljem.

Kada je
zdravstvena zaštita pružena osiguranim osobama iz članka 8. stavke 3. Odluke u
svezi sa zbrinjavanjem hitnog medicinskog stanja (hitna medicinska pomoć),
Zavod se obvezuje izvršenu uslugu platiti Privatnom zdravstvenom
radniku/Ustanovi osnovom pojedinačnih računa ispostavljenih na način propisan
stavkom 1. ove točke, a u roku od 90 dana od dana njihova zaprimanja, te nakon
provedene formalne računske i medicinske provjere. Ako Zavod provjerom računa
utvrdi određene nedostatke, neispravnosti i neusuglašenosti s odredbama ovog
Ugovora i općim aktima Zavoda, vratit će račune na ispravak, a novi rok naplate
osporenih računa počinje teći od njihova ponovnog zaprimanja u Zavodu.

OPĆA
PRAVILA – UVJETI UGOVARANJA ZA POJEDINE DJELATNOSTI PRIMARNE RAZINE ZDRAVSTVENE
ZAŠTITE

*Opća/obiteljska
medicina, Zdravstvena zaštita predškolske djece i Zdravstvena zaštita žena*

Obveze Privatnog zdravstvenog radnika/Ustanove

Točka 1.

Privatni zdravstveni radnik/Ustanova za doktore
medicine, zaposlenike Ustanove obvezuje se da neće upućivati osigurane osobe
Zavoda da osobno o svom trošku nabavljaju lijekove s Liste lijekova utvrđene
Odlukom o utvrđivanju Liste lijekova Hrvatskog zavoda za zdravstveno osiguranje
(»Narodne novine« broj 20/02., 44/02., 57/02., 85/02., 156/02. i 32/03., u
daljnjem tekstu: Lista lijekova) koji se mogu primjenjivati na razini primarne
zdravstvene zaštite, a ne mogu se propisivati na recept.

Ustanova/privatni zdravstveni radnik obvezuje se da
će za provođenje ugovorene zdravstvene zaštite osigurati osiguranim osobama
Zavoda lijekove iz prethodne stavke.

Lijekove iz stavke 1. ove točke, posebice označene u
Listi lijekova s dva križića u zagradi (++), Zavod će platiti osnovom
ispostavljenog računa Privatnog zdravstvenog radnika/Ustanove, uz suglasnost
ovlaštenog radnika područnog ureda Zavoda o medicinskoj opravdanosti primjene
lijeka.

Privatni zdravstveni radnik/Ustanova za doktore
medicine zaposlenike Ustanove, obvezuje se da neće propisivati lijekove na
recept osiguranim osobama Zavoda koje se nalaze na bolničkom liječenju.

Privatni zdravstveni radnik/Ustanova obvezuje se da
će mjesečno dio novčanih sredstava dobivenih osnovom sklopljenog Ugovora
koristiti za nabavu u ordinacijama doktora medicine, potrebnog potrošnog materijala
i lijekova koji su označeni u Listi lijekova jednim križićem u zagradi (+), te
da će u svakom trenut­ku na zahtjev ovlaštenog radnika Zavoda, staviti mu na
raspolaganje, odnosno na uvid dokumentaciju o izvršenoj nabavi tog potrošnog
materijala, odnosno lijekova.

Točka 2.

Privatni zdravstveni radnik/Ustanova za doktore
medicine, zaposlenike Ustanove obvezuje se da će svaku propisanu i odob­renu
zdravstvenu njegu prijaviti mjerodavnoj patronažnoj službi, te voditi brigu da
zdravstvenu njegu provodi ugovorna zdravstvena ustanova, ugovorni zdravstveni
radnik privatne prakse koju je odredio.

Izvješća

Točka
3.

Privatni
zdravstveni radnik/Ustanova obvezuje se uredno voditi svu potrebnu
dokumentaciju. Zbog potrebe praćenja rada, doktori medicine vodit će dnevna
izvješća prema šiframa iz Plave knjige, te na osnovi njih sastavljati mjesečna
izvješća koja će Privatni zdravstveni radnik/Ustanova dostavljati područnom
uredu Zavoda najkasnije do 3. u mjesecu za prethodni mjesec.

Dnevna
i mjesečna izvješća ispunjavaju se na propisanim tiskanicama.

Posebno
mjesečno izvješće o utrošku novčanih sredstava iz točke 1. stavka 3. i 5. ovih
Općih pravila Privatni zdravstveni radnik/Ustanova obvezuje se za svaki tim
posebice dostaviti mjerodavnom područnom uredu Zavoda najkasnije do 3. u
mjesecu za prethodni mjesec.

Ispostavljanje
posebnih osobnih računa

Točka
4.

U
skladu s odredbama članka 29. Odluke, Privatni zdravstveni radnik/Ustanova
obvezni su za pruženu zdravstvenu zaštitu u svezi s liječenjem zbog ozljeda,
odnosno bolesti koje su posljedice slučajeva prometne nesreće ili ozljede
prouzročene nano­šenjem tjelesnih ozljeda od strane druge osobe, ispostavljati
poje­dinačne račune na osnovi Plave knjige i utvrđene cijene boda određenog za
specijalističko-konzilijarnu zdravstvenu zaštitu, te ih dostavljati Zavodu do
3. u mjesecu za protekli mjesec isključivo radi provedbe postupka nadoknade
štete u skladu s člancima 109., 110., 112. i 114.-116. Zakona o zdravstvenom
osiguranju.

Privatni
zdravstveni radnik/Ustanova obvezuje se na pojedinačne račune iz stavke 1. ove
točke upisati oznaku »PRIJ-ORPB V.1.0.« i njezin evidencijski broj, zatim u
tablicu sa stupcima »šifra i naziv postupka«, »broj/količina postupaka« itd.
upisati šifre učinjenih postupaka, korištenja materijala, ordiniranje lijekova,
količinu i broj bodova, a u rubrici »Jedinična cijena« i »Ukupno« iskazati
cijenu i ukupan iznos računa. Zavod se obvezuje za rečeni postupak »obavijesti
i obrade osobnog računa« iz ove točke, platiti Privatnom zdravstvenom
radniku/Ustanovi novčanu nadoknadu u visini 3 boda obračunanih prema
vrijednosti boda za specijalističko-konzilijarnu zdravstvenu za­štitu. Postupak
»obrade osobnog računa« Privatni zdravstveni rad­nik/Ustanova se obvezuje
također iskazati na predmetnom osobnom računu sa iskazanim brojem bodova i
obračunanom cijenom boda. Privatni zdravstveni radnik/Ustanova se obvezuje
osobne račune dostavljati Zavodu do 3. u mjesecu za protekli mjesec.

Točka 5.

Privatni
zdravstveni radnik/Ustanova obvezuje se za pruženu zdravstvenu zaštitu, a u
svezi s provođenjem primarne zdravstvene zaštite za slučajeve koji su
posljedica ozljede na radu i profesionalne bolesti, ispostavljati Zavodu osobne
račune na osnovi Plave knjige isključivo radi vođenja evidencija Zavoda o
pruženim zdravstvenim uslugama s te osnove.

Privatni
zdravstveni radnik/Ustanova obvezuje se u osobne račune iz stavke 1. ove točke
upisati oznaku »PRIJ-ORPB V.1.0.« i njezin evidencijski broj, zatim u tablicu
sa stupcima »šifra i naziv postupka«, »broj/količina postupaka« itd. upisati
šifre učinjenih postupaka, korištenja materijala, ordiniranje lijekova,
količinu i broj bodova, a u rubrici »Jedinična cijena« i »Ukupno« obvezno
iskazati nulu (»0«). Zavod se obvezuje za rečeni postupak »obavijesti i obrade
osobnog računa« iz ove točke, platiti Privatnom zdravstvenom radniku/Ustanovi
novčanu nadoknadu u visini 3 boda obračunanih prema vrijednosti boda za spe­cija­lističko-konzilijarnu
zdravstvenu zaštitu. Postupak »obrade osobnog računa« Privatni zdravstveni
radnik/Ustanova obvezuje se također iskazati na predmetnom osobnom računu s
iskazanim brojem bodova i obračunanom cijenom boda. Privatni zdravstveni
radnik/Ustanova obvezuje se osobne račune dostavljati Zavodu do 3. u mjesecu za
protekli mjesec.

Praćenje
stope bolovanja

Točka
6.

Privatni
zdravstveni radnik, odnosno Ustanova za doktore medicine zaposlenike Ustanove,
obvezuje se da će se pri određivanju dužine trajanja bolovanja, postupajući
prema pravilima zdravstvene struke, pridržavati odredaba Pravilnika o rokovima
najduljeg trajanja bolovanja (»Narodne novine« broj 5/03., u daljnjem tekstu:
Pravilnik o bolovanju) ovisno o obliku i tijeku bolesti, odnosno zahvaćenosti
organa, organskog sustava, općem stanju i tijelesnoj kondiciji bolesnika, a u
pojedinim slučajevima ovisno i na radne uvjete, te zahtjeve bolesnikova radnog
mjesta.

Privatni
zdravstveni radnik/Ustanova obvezuje se da će u djelatnosti opće medicine
pratiti na za to propisanoj tiskanici (MJIZBOL2), ukupnu stopu bolovanja i
stopu bolovanja za koju se nadoknada plaće za bolovanje isplaćuje na teret
sredstava Zavoda.

Točka
7.

Privatni
zdravstveni radnik/Ustanova u djelatnosti opće medicine obvezuje se da ukupna
stopa bolovanja iskazana za tromjesečno razdoblje po svakom timu iz djelatnosti
opće medicine, neće biti veća od 3,5 %. Za nastala prekoračenja izabrani doktor
opće medicine je obvezan priložiti obrazloženje.

Patronažna
zdravstvena skrb

Točka 8.

Ustanova se obvezuje patronažnu zdravstvenu skrb
provoditi u skladu s Programom mjera patronažne zaštite propisane odredbama
Plana i programa mjera zdravstvene zaštite iz osnovnog zdravstvenog osiguranja,
te u skladu s člankom 6. stavkom 3. i člankom 10. Pravilnika o uvjetima i
načinu ostvarivanja prava i osnovnog zdravstvenog osiguranja za provođenje
zdravstvene njege u kući (»Narodne novine« broj 76/02., u daljnjem tekstu:
Pravilnik o njezi u kući).

*Polivalentna
stomatološka zdravstvena zaštita*

Obveze Privatnog zdravstvenog radnika/Ustanove

Točka
9.

Privatni
zdravstveni radnik/Ustanova za doktore stomatologije, zaposlenike Ustanove
obvezuje se da neće upućivati osigurane osobe Zavoda da osobno o svom trošku
nabavljaju lijekove s Liste lijekova koji se mogu primjenjivati na razini
primarne zdravstvene zaštite, a ne mogu se propisivati na recept.

Ustanova/Privatni
zdravstveni radnik obvezuje se da će za provođenje ugovorene zdravstvene
zaštite osigurati osiguranim osobama Zavoda lijekove iz prethodne stavke.

Lijekove
iz stavke 1. ove točke, posebice označene u Listi lijekova s dva križića u
zagradi (++), Zavod će platiti osnovom ispostavljenog računa Privatnog
zdravstvnog radnika/Ustanove, uz suglasnost ovlaštenog radnika područnog ureda
Zavoda o medicinskoj opravdanosti primjene lijeka.

Privatni
zdravstveni radnik/Ustanova za doktore stomatologije, zaposlenike Ustanove
obvezuje se da neće propisivati lijekove na recept osiguranim osobama Zavoda
koje se nalaze na bolničkom liječenju.

Privatni
zdravstveni radnik/Ustanova obvezuje se da će mjesečno dio novčanih sredstava
dobivenih osnovom sklopljenog Ugovora koristiti za nabavu u ordinacijama
doktora stomatologije, potrebnog potrošnog materijala i lijekova koji su
označeni u Listi lijekova s jednim križićem u zagradi (+), te da će u svakom
trenutku na zahtjev ovlaštenog radnika Zavoda staviti mu na raspolaganje,
odnosno na uvid dokumentaciju o izvršenoj nabavi tog potrošnog materijala,
odnosno lijekova.

Točka 10.

Privatni zdravstveni radnik/Ustanova za doktore
stomatologije zaposlenike Ustanove obvezuje se:

– pri provođenju stomatološke zdravstvene zaštite
svaku osiguranu osobu do navršenih 25 godina života, koja se tijekom
kalendarske godine nije javila niti jednom na pregled, pozvati na preventivni
pregled i sanirati uočenu patologiju

– za svaku osiguranu osobu obvezno voditi zdravstveni
karton koji mora sadržavati status zubi osigurane osobe

– prilikom svakog posjeta osigurane osobe ordinaciji
u zdrav­stveni karton detaljno upisivati stomatološke postupke, odnosno zahvate
koji su tom prilikom učinjeni, te koji su materijali upotrijebljeni s time da točno
naznači što od rečenih postupaka, odnosno materijala tereti Zavod tj. osnovno,
odnosno dopunsko zdravstveno osiguranje, a što osiguranu osobu osobno

– upisati u zdravstveni karton osigurane osobe izdane
recepte i uputnice koje je izdao osiguranoj osobi s naznakom razloga izdavanja

– osiguranoj osobi Zavoda, ako je ista bila suglasna
s korištenjem izvanstandardnih materijala ili možebitnih postupaka koji nisu
osigurani osnovnim zdravstvenim osiguranjem, obvezno izdati račun koji mora
sadržavati specifikaciju cijena postupaka/zahvata i materijala koje će platiti
osigurana osoba na svoj teret. Račun se piše u duplikatu, te jedan izdaje
osiguranoj osobi, a drugi zadržava doktor stomatolog za Ustanovu/Privatnog
zdravstvenog radnika.

Izvješća

Točka
11.

Privatni
zdravstveni radnik/Ustanova obvezuje se uredno voditi svu potrebnu
dokumentaciju. Zbog potrebe praćenja rada, doktori stomatologije vodit će
dnevna izvješća prema šiframa iz Plave knjige, te na osnovi njih sastavljati
mjesečna izvješća koja će Privatni zdravstveni radnik/Ustanova dostavljati
područnom uredu Zavoda najkasnije do 3. u mjesecu za prethodni mjesec.

Dnevna
i mjesečna izvješća ispunjavaju se na propisanim tiskanicama.

Posebno mjesečno izvješće o utrošku novčanih
sredstava iz točke 9. stavka 3. i 5. ovih Općih pravila, Privatni zdravstveni
radnik/Ustanova za svaki tim posebice, obvezni su dostaviti mjerodavnom
područnom uredu Zavoda najkasnije do 3. u mjesecu za prethodni mjesec.

Točka 12.

Privatni zdravstveni radnik/Ustanova za doktore
stomatologije zaposlenike Ustanove također se obvezuje da će:

– iskazivati izvršenje rada i u dijelu izrade
stomatološko protetskih pomagala u skladu s pravima osiguranih osoba Zavoda
propisanim odredbama Pravilnika o ortopedskim i drugim pomagalima (»Narodne
novine« broj 63/00., pročišćeni tekst, 77/00., 85/00., 106/00., 131/00.,
60/01., 67/01., 71/01., 31/02., 76/02., 85/02., 117/02., 138/02. i 32/03., u
daljnjem tekstu: Pravilnik o ortopedskim i drugim pomagalima), a prema
odredbama članka 10. Pravilnika

– iskazivati izvršenje rada i u dijelu obveznih
preventivnih postupaka prema odredbama članka 10. Pravilnika.

Privatni zdravstveni radnik/Ustanova obvezuje se da
će izvješća o izvršenju rada u dijelu izrade stomatološko protetskih pomagala
dostaviti Zavodu u roku iz stavke 1*.* točke 11. ovih Općih pravila.

Sudjelovanja
u troškovima zdravstvene zaštite

Točka 13.

Privatni zdravstveni radnik/Ustanova za doktore
stomatologije zaposlenike ustanove obvezuje se da će pri provođenju
stomatološke zdravstvene zaštite na razini primarne zdravstvene zaštite
sudjelovanje osigurane osobe u dijelu vrijednosti stomatološkog pomagala
utvrđenog Pravilnikom o ortopedskim i drugim pomagalima naplatiti od osigurane
osobe koja nije oslobođena sudjelovanja, odnosno koja nije osigurana u
dopunskom zdravstvenom osiguranju u visini utvrđenoj Zakonom o zdravstvenom
osiguranju, a za osiguranu osobu koja nije oslo­bođena sudjelovanja ali je
osigurana u dopunskom zdravstvenom osiguranju propisani iznos sudjelovanja
naplatiti od dopunskog zdravstvenog osiguranja.

Ispostavljanje
posebnih računa

Točka 14.

U skladu s odredbama članka 29. Odluke, Privatni
zdravstveni radnik/Ustanova obvezuje se za pruženu zdravstvenu zaštitu u svezi
s liječenjem zbog ozljeda, odnosno bolesti koje su posljedice slučajeva
prometne nesreće ili ozljede prouzročene nano­šenjem tjelesnih ozljeda od
strane druge osobe, ispostavljati pojedinačne račune na osnovi Plave knjige i
utvrđene cijene boda određenog za specijalističko-konzilijarnu zdravstvenu
zaštitu, te ih dostavljati Zavodu do 3. u mjesecu za protekli mjesec isključivo
radi provedbe postupka nadoknade štete u skladu s člancima 109., 110., 112. i
114. - 116. Zakona o zdravstvenom osiguranju.

Privatni zdravstveni radnik/Ustanova obvezuje se na
poje­dinačne račune iz stavke 1. ove točke upisati oznaku »PRIJ-ORPB V.1.0.« i
njezin evidencijski broj, zatim u tablicu sa stupcima »šifra i naziv postupka«,
»broj/količina postupaka« itd. upisati šifre učinjenih postupaka, korištenja
materijala, ordiniranje lijekova, količinu i broj bodova, a u rubrici
»Jedinična cijena« i »Ukupno« iskazati cijenu i ukupan iznos računa. Zavod se
obvezuje za rečeni postupak »obavijesti i obrade osobnog računa« iz ove točke
platiti Privatnom zdravstvenom radniku/Ustanovi novčanu nadoknadu u visini 3
boda obračunanih prema vrijednosti boda za specijalističko-konzilijarnu
zdravstvenu zaštitu. Postupak »obrade osobnog računa« Privatni zdravstveni
radnik/Ustanova obvezuje se također iskazati na predmetnom osobnom računu s
iskazanim brojem bodova i obračunanom cijenom boda. Privatni zdravstveni
radnik/Ustanova obvezuje se osobne račune dostavljati Zavodu do 3. u mjesecu za
protekli mjesec.

Točka 15.

Privatni zdravstveni radnik/Ustanova obvezuje se za pruženu
zdravstvenu zaštitu, a u svezi s provođenjem primarne zdravstvene zaštite za
slučajeve koji su posljedica ozljede na radu i profesionalne bolesti,
ispostavljati Zavodu osobne račune na osnovi Plave knjige isključivo radi
vođenja evidencija Zavoda o pruženim zdravstvenim uslugama s te osnove.

Privatni zdravstveni radnik/Ustanova obvezuje se u
osobne račune iz stavke 1. ove točke upisati oznaku »PRIJ-ORPB V.1.0.« i njezin
evidencijski broj, zatim u tablicu sa stupcima »šifra i naziv postupka«,
»broj/količina postupaka« itd. upisati šifre učinjenih postupaka, korištenja
materijala, ordiniranje lijekova, količinu i broj bodova, a u rubrici
»Jedinična cijena« i »Ukupno« obvezno iskazati nulu (»0«). Zavod se obvezuje za
rečeni postupak »obavijesti i obrade osobnog računa« iz ove točke platiti
Privatnom zdravstvenom radniku/Ustanovi novčanu nadoknadu u visini 3 boda
obračunanih prema vrijednosti boda za specija­li­stičko-konzilijarnu
zdravstvenu zaštitu. Postupak »obrade osobnog računa« Privatni zdravstveni radnik/Ustanova
obvezuje se također iskazati na predmetnom osobnom računu s iskazanim brojem
bodova i obračunanom cijenom boda. Privatni zdravstveni radnik/Ustanova
obvezuje se osobne račune dostavljati Zavodu do 3. u mjesecu za protekli
mjesec.

*Zdravstvena
njega u kući bolesnika*

Opće odredbe

Točka 16.

U skladu s člankom 5. Pravilnika o njezi u kući
prijedlog za zdravstvenu njegu osigurane osobe daje izabrani doktor primarne
zdravstvene zaštite (u daljnjem tekstu: izabrani doktor) uz suglasnost
liječničkog povjerenstva područnog ureda Zavoda prema sjedištu ordinacije
izabranog doktora.

Izabrani doktor nakon izvršenog pregleda i utvrđenog
medicinskog stanja osigurane osobe u obrazloženju Prijedloga za zdrav­stvenu
njegu predlaže Privatnom zdravstvenom radniku/Ustanovi postupke u skladu s
Plavom knjigom, a prema stanjima iz članka 4. Pravilnika o njezi u kući, te
određuje vremensko razdoblje provođenja zdravstvene njege. Izabrani doktor
obvezan je svaku propisanu, te odobrenu zdravstvenu njegu od strane liječničkog
povjerenstva područnog ureda Zavoda prijaviti mjerodavnoj patronažnoj službi,
te voditi brigu da zdravstvenu njegu provodi ugovorna zdravstvena ustanova,
odnosno ugovorni privatni zdravstveni radnik koju, odnosno kojeg je odredio.

Obveze
Privatnog zdravstvenog radnika/Ustanove

Točka
17.

Privatni
zdravstveni radnik/Ustanova obvezuje se da će provoditi zdravstvenu njegu u
kući bolesnika osiguranim osobama Zavoda u skladu s odredbama Pravilnika o
njezi u kući, a na području utvrđenom u skladu s Rješenjem ministra zdravstva o
odobrenju za rad zdravstvene njege, odnosno rehabilitacije bolesnika u kući.

Privatni
zdravstveni radnik/Ustanova obvezuje se da će zdrav­stvenu njegu u kući
bolesnika provoditi u skladu s uputama i pod stručnim nadzorom izabranog doktora
i patronažne sestre.

Privatni
zdravstveni radnik/Ustanova obvezuje se da će zdrav­stvenu njegu u kući
bolesnika provoditi u okviru 40 radnih sati tjedno po zaposleniku Ustanove –
Privatnog zdravstvenog radnika, odnosno po Privatnom zdravstvenom radniku.

Izvješća

Točka
18.

Radi
potrebe praćenja izvršenja rada za ugovorenu uslugu provođenja zdravstvene
njege u kući bolesnika, Privatni zdravstveni radnik/Ustanova obvezuje se da će
redovito i uredno voditi svu potrebnu dokumentaciju, te dnevno i mjesečno
izvješće po osiguranim osobama, broju i vrsti pruženih postupaka, te broju sati
pružene njege u kući osigurane osobe Zavoda, odnosno broju bodova za izvršene
postupke posebice za svakog ugovorenog zdravstvenog radnika.

Točka
19.

Pisanim
dodatkom Ugovoru neće se mijenjati njegove odred­be ako tijekom godine u
Ustanovi, odnosno kod Privatnog zdrav­stvenog radnika nastane promjena osobe
zaposlenika, a ukupan broj zaposlenika ostaje i nadalje isti. U tom slučaju
Privatni zdravstveni radnik/Ustanova obvezuje se dostaviti mjerodavnom
područnom uredu Zavoda pisano izvješće kojem je zaposleniku prestao radni
odnos, te ime i prezime novog zaposlenika s fotokopijama njegove svjedodžbe o
završenom stupnju obrazovanja i sklopljenog ugovora o radu.

*Higijensko-epidemiološka
zdravstvena zaštita i preventivno-odgojne mjere u osnovnim i srednjim školama,
te visokoobrazovnim ustanovama*

Obveze Ustanove

Točka 20.

Ustanova se obvezuje da će radi jedinstvenog i
cjelovitog provođenja mjera, odnosno usluga zdravstvene zaštite ugovorenih
Ugovorom, kao i radi provođenja zakonom propisanih poslova i zadaća županijskih
zavoda za javno zdravstvo, surađivati i neposredno provoditi stručne naputke
Hrvatskog zavoda za javno zdravstvo (u daljnjem tekstu: HZJZ), te omogućiti
provođenje koordinacije i stručni nadzor propisan člankom 82. Zakona o
zdravstvenoj zaštiti, a posebno ugovoren sa Zavodom radi zaštite interesa
osiguranih osoba Zavoda.

Točka 21.

Radi ostvarivanja odredaba iz prethodne točke,
Ustanova se obvezuje za potrebe HZJZ-a tijekom ugovornog razdoblja izvršavati
sljedeće poslove:

–
kontinuirano ga izvještavati mjesečno i godišnje o izvrše­nom obveznom
cijepljenju, odnosno obveznim imunizacijama u skladu s odredbama Pravilnika o
načinu provođenja imunizacije, seroprofilakse, kemoprofilakse protiv zaraznih
bolesti, te osobama koje se podvrgavaju toj obvezi (»Narodne novine« broj
29/94)

– za potrebe državne statistike prikupljati i
provjeravati ispravnost podataka (primarna obrada), te sastavljati izvješća
primarne i specijalističko-konzilijarne zdravstvene zaštite, izvješća o
kadrovima te izvješća o radu bolničkih ustanova (za bolesničko-statističke
listove nije obvezna primarna obrada). Županijski povjerenici za prikupljanje
podataka dostavljaju izvješća HZJZ-u prema rokovima propisanim Programom
statističkih istraživanja Republike Hrvatske:

– izrađivati i dostavljati mjesečno i godišnje
izvješće o radu odjela za vode;

– izrađivati i dostavljati tromjesečno i godišnje
izvješće o radu odjela za prehranu, te izvješće o radu mikrobioloških la­bo­ra­torija

– kontinuirano i periodično prijavljivati zarazne
bolesti na području županije, u skladu s odredbama Pravilnika o načinu
prijavljivanja zaraznih bolesti (»Narodne novine« broj 29/94.).

Ustanova se obvezuje putem županijskih povjerenika za
prikupljanje rečenih pokazatelja u zdravstvu provoditi rad na terenu, pružati
stručno metodološku pomoć zdravstvenim radnicima, te zdravstvenim ustanovama s
područja županije i organizirati stručne sastanake na tu temu.

Točka 22.

Ustanova se obvezuje nadzirati, te pružati stručnu
pomoć pri provođenju programa obveznog cijepljenja na području županije.
Ustanova se također obvezuje bez posebne novčane nadoknade distribuirati
cjepivo ugovornim zdravstvenim ustanovama i ugovornim zdravstvenim radnicima
privatne prakse koji provode obvezna cijepljenja.

Ustanova se obvezuje izraditi program i provesti
obvezna cijepljenja školske djece i mladeži s područja svoje županije.

Točka 23.

Ustanova se obvezuje provoditi preventivno-odgojne
mjere zdravstvene zaštite u osnovnim i srednjim školama, te visokoobrazovnim
ustanovama prema programu specifičnih i preventivnih mjera zdravstvene zaštite
za djecu i mladež školske dobi, a u skladu s Planom i programom mjera
zdravstvene zaštite iz osnovnog zdravstvenog osiguranja.

Izvješća

Točka
24.

Ustanova
se obvezuje da će zbog praćenja izvršenja rada za svaki tim posebice uredno
voditi svu potrebnu dokumentaciju. Zbog potrebe praćenja izvršenja rada vodit
će dnevna izvješća, te na osnovi njih sastavljati mjesečna izvješća i dostavljati
ih najkasnije do 3. u mjesecu za protekli mjesec područnom uredu Zavoda.

Dnevna
i mjesečna izvješća treba ispunjavati na propisanim tiskanicama.

Ustanova
je obvezna posebno podnijeti godišnje izvješće o radu svih timova za
preventivno-odgojne mjere zdravstvene zaštite u osnovnim i srednjim školama, te
visokoobrazovnim ustanovama i dostaviti ga Zavodu najkasnije do 10. siječnja
2004. godine.

Uputnice

Točka
25.

Zavod
se obvezuje da će od dana potpisivanja Ugovora, putem područnih ureda Zavoda za
tromjesečno razdoblje doktorima zaposlenicima Ustanove posebice izdavati
odgovarajući broj označenih tiskanica uputnica, i to: doktorima specijalistima
epidemiolozima 0,01 po osiguranoj osobi godišnje, a doktorima specijalistima
školske medicine 0,1 po osiguranoj osobi godišnje.

Broj
uputnica od 0,1, odnosno 0,01 utvrđen je na godišnjoj razini, a na osnovi
prosječnog broja uputnica po osiguranoj osobi.

Pogrešno
ispunjene tiskanice uputnica vratit će se područ­nom uredu zajedno s mjesečnim
izvješćem.

*Laboratorijska
dijagnostika*

Obveze Privatnog zdravstvenog radnika/Ustanove

Točka
26.

Privatni zdravstveni
radnik/Ustanova obvezuje se da će provoditi osiguranim osobama Zavoda
laboratorijske pretrage (laboratorijsko dijagnostičke postupke) na razini
primarne zdravstvene zaštite utvrđene člankom 10. Pravilnika, kako slijedi:

R.

broj  Šifra      N a z i v

 1.     28101   (K) Sedimentacija eritrocita, (Se)

 2.     28010
  K Eritrociti ...... (E)

 3.     28301
  K Hemoglobin ..... (Hb)

 4.     28801
  K Leukociti ..... (L)

 5.     28810   Kvalitativna i kvantitativna analiza krvnog
razmaza

 6.     28041   K Retikulociti .....(Rtc)

 7.     28110   K Hematokrit ..... (He)

 8.     28021   K Trombociti ..... (Tr)

 9.     28130   MCV

10.    28311   MCH

11.    28312   MCHC

12.    21310   S,P Glukoza ..... (GUK)

13.    23301   Oralni test opterećenja glukozom .....
(o-GTT) ili postprandijalna glukoza

14.    21020   S Ukupni proteini

15.    21120   S Ureja

16.    21130   S Urat

17.    21141   S Kreatinin

18.    21151   S Bilirubin ukupni

19.    21152   S Bilirubin konjugirani

20.    21402   S Triacilgliceroli (Trigliceridi)

21.    21421   S Kolesterol

22.    21424   S HDL – kolesterol

23.    24601   S Aspartat aminotransferaza (AST)

24.    24610   S Alanin aminotransferaza (ALT)

25.    24681   S gama-Glutamil transferaza (GGT)

26.    24701   S,U alfa – Amilaza

27.    24720   S Alkalna fosfataza

28.    28331   S Ukupni kapaciteti
vezanja željeza (TIBC)

29.    28333   S Slobodni kapacitet
vezanja željeza (UIBC)

30.    28350   S Željezo (Fe)

31.    28601   K Vrijeme krvarenja
kapilarne krvi (VK)

32.    28621   P Protrombinsko
vrijeme (PV)

33.    21502   S,P Kalij (Kalijev
ion)

34.    21501   S,P Natrij (Natrijev
ion)

35.    19141   Vađenje kapilarne
krvi

36.    19142   Vađenje venske krvi

­37.    22630   F Hemoglobin
kvalitativno (Okultno krvarenje)

38.    27102   Mikroskopski pregled
perinalnog otiska (ljepljivim celofanom)

39.    27103   F Mikroskopski
pregled stolice na parazite – nativni pripravak

40.    22125   U Kompletna pretraga
urina (kemijska analiza, sediment, spec.tež.)

41.    22126   U Kemijska analiza
urina (glukoza, proteini)

42.    22127   U Kemijska analiza
urina (glukoza, ketoni)

43.    22540   U Sediment urina (eritrociti, leukociti,
cilindri, bakterije, kristali, paraziti)

Točka 27.

Privatni
zdravstveni radnik/Ustanova obvezuje se za provo­đenje ugovorene laboratorijske
dijagnostike osigurati nužan potrošni materijal.

Privatni
zdravstveni radnik/Ustanova obvezuje se da neće upućivati osigurane osobe
Zavoda da osobno o svom trošku nabavljaju potrošni materijal iz stavke 1. ove
točke, a koji se osigurava osiguranim osobama u okviru prava iz osnovnog
zdravstvenog osiguranja osnovom općih akata Zavoda.

Privatni
zdravstveni radnik/Ustanova – laboratorij obvezuje se da će u dogovoru sa
zdravstvenom ustanovom, odnosno privatnim zdravstvenim radnikom s područja na
kojem laboratorij provodi laboratorijske usluge na razini primarne zdravstvene
zaštite, za prikupljanje laboratorijskih uzoraka i vađenje krvi u ordinacijama
zdravstvene ustanove, odnosno privatnog zdravstvenog radnika, potonjima
osigurati odgovarajući broj vacutainera, odnosno drugog odgovarajućeg potrošnog
materijala, kao i dnevni prijevoz prikupljenjih uzoraka iz ordinacija
zdravstvene ustanove, odnosno privatnog zdravstvenog radnika u laboratorij.

Izvješća

Točka
28.

Privatni
zdravstveni radnik/Ustanova obvezuje se da će uredno voditi svu potrebnu
dokumentaciju. Radi potrebe praćenja rada vodit će dnevna izvješća prema
šiframa iz Plave knjige, te na osnovi njih sastavljati mjesečna izvješća i
dostavljati ih područ­nom uredu Zavoda najkasnije do 3. u mjesecu, za protekli
mjesec.

Dnevna
i mjesečna izvješća ispunjava se na propisanim tis­ka­nicama.

Ispostavljanje
posebnih računa

Točka
29.

Privatni
zdravstveni radnik/Ustanova obvezuje se za pruženu ugovorenu laboratorijsku
pretragu, odnosno laboratorijsko dijag­nostički postupak u svezi s liječenjem
zbog ozljeda, odnosno bolesti koje su posljedice slučajeva prometne nesreće ili
ozljede prouzročene nanošenjem tjelesnih ozljeda od strane druge osobe, u
skladu s odredbama članka 29. Odluke, ispostavljati pojedi­načne račune na
osnovi Plave knjige i utvrđene cijene boda određenog za
specijalističko-konzilijarnu zdravstvenu zaštitu, te ih dostavljati Zavodu do
3. u mjesecu za protekli mjesec isključivo radi provedbe postupka nadoknade
štete u skladu s člancima 109., 110., 112. i 114. - 116. Zakona o zdravstvenom
osiguranju.

Privatni
zdravstveni radnik/Ustanova obvezuje se na pojedinačne račune iz stavke 1. ove
točke upisati oznaku »PRIJ-ORPB V.1.0.« i njezin evidencijski broj, zatim u
tablicu sa stupcima »šifra i naziv postupka«, »broj/količina postupaka« itd.
upisati šifre učinjenih postupaka, korištenja materijala, količinu i broj
bodova, a u rubrici »Jedinična cijena« i »Ukupno« iskazati cijenu i ukupan
iznos računa. Zavod se obvezuje za rečeni postupak »obavijesti i obrade osobnog
računa« iz ove točke platiti Privatnom zdravstvenom radniku/Ustanovi novčanu
nadoknadu u visini 3 boda obračunanih prema vrijednosti boda za spe­ci­jalističko-konzilijarnu
zdravstvenu zaštitu. Postupak »obrade osobnog računa« Privatni zdravstveni
radnik/Ustanova obvezuje se također iskazati na predmetnom osobnom računu s
iskazanim brojem bodova i obračunanom cijenom boda. Privatni zdravstveni
radnik/Ustanova obvezuje se osobne račune dostavljati Zavodu do 3. u mjesecu za
protekli mjesec.

Točka
30.

Privatni
zdravstveni radnik/Ustanova obvezuje se da će za pruženu zdravstvenu zaštitu u
svezi s provođenjem ugovorenih laboratorijskih pretraga, odnosno laboratorijsko
– dijagnostičkih postupaka za slučajeve koji su posljedica ozljede na radu i
profesionalne bolesti, ispostavljati Zavodu osobne račune na osnovi Plave
knjige i utvrđene cijene boda određenog za specijalističko--konzilijarnu
zdravstvenu zaštitu, a isključivo radi vođenja evidencija Zavoda o pruženim
zdravstvenim uslugama s te osnove.

Privatni zdravstveni radnik/Ustanova obvezuje se na
poje­dinačne račune iz stavke 1. ove točke upisati oznaku »PRIJ-ORPB V.1.0.« i
njezin evidencijski broj, zatim u tablicu sa stupcima »šifra i naziv postupka«,
»broj/količina postupaka« itd. upisati šifre učinjenih postupaka, korištenja
materijala, količinu i broj bodova, a u rubrici »Jedinična cijena« i »Ukupno«
obvezno iskazati nulu (»0«). Zavod se obvezuje za rečeni postupak »obrade
osobnog računa za potrebe Zavoda« iz ove točke platiti Privatnom zdravstvenom
radniku/Ustanovi novčanu nadoknadu u visini 3 bodova obračunanih prema
vrijednosti boda za specijalističko--konzilijarnu zdravstvenu zaštitu. Postupak
»obrade osobnog računa« Privatni zdravstveni radnik/Ustanova obvezuje se
također iskazati na predmetnom osobnom računu s iskazanim brojem bodova i
obračunanom cijenom boda. Privatni zdravstveni radnik/Ustanova obvezuje se
osobne račune dostavljati Zavodu do 3. u mjesecu za protekli mjesec.

*Ljekarnička
djelatnost*

Obveze Privatnog zdravstvenog radnika/Ustanove

Točka
31.

Privatni
zdravstveni radnik/Ustanova obvezuje se da će u okviru ljekarničke djelatnosti
osiguravati opskrbu osiguranih osoba Zavoda: lijekovima s Liste lijekova
Zavoda, koje izabrani doktori mogu propisivati na recept osiguranim osobama
Zavoda, zavojnim materijalom za potrebe kućnog liječenja, odnosno zdrav­stvene
njege u kući bolesnika, koji izabrani doktori mogu propisivati na recept, te
ortopedskim i drugim pomagalima propisanim Pravilnikom o ortopedskim i drugim
pomagalima, u količinama potrebnim za osigurane osobe Zavoda.

Privatni
zdravstveni radnik/Ustanova obvezuje se da će lijekove i zavojni materijal
izdavati na osnovi recepata Zavoda, u skladu s odredbama Pravilnika o načinu
propisivanja, izdavanja i naplaćivanja lijekova (»Narodne novine« broj 135/02.,
u daljnjem tekstu: Pravilnik o propisivanju lijekova), a da će ortopedska i
druga pomagala izdavati u skladu s odredbama Pravilnika o ortopedskim i drugim
pomagalima na osnovi ovjerene potvrde o potrebi za pomagalom.

Točka
32.

Prigodom
izdavanja lijeka Privatni zdravstveni radnik/Ustanova obvezuje se označiti na
receptu šifru lijeka, cijenu lijeka s Liste lijekova za originalno pakiranje,
količinu lijeka, cijenu usluge u skladu s odredbama Ugovora, iznos na teret
Zavoda, šifru Privatnog zdravstvenog radnika/Ustanove, datum izdavanja lijeka,
šifru ljekarnika, te ovjeriti recept pečatom Privatnog zdravstvenog
radnika/Ustanove i potpisom ljekarnika.

Prigodom
izdavanja ortopedskog pomagala Privatni zdravstveni radnik/Ustanova obvezuje se
na potvrdi o potrebi za pomagalom ispuniti propisane stavke u svezi s
izdavanjem pomagala.

Točka
33.

Privatni zdravstveni
radnik/Ustanova obvezuje se da će na magnetskom mediju dostavljati podatke
unesene prilikom taksiranja recepta i podatke definirane naputkom od strane
Zavoda.

Za usluge navedene u stavku
1. ove točke Zavod se obvezuje isplaćivati Privatnom zdravstvenom
radniku/Ustanovi nadoknadu obračunatu u skladu s odredbama Plave knjige i
vrijedeće vrijednosti boda za ljekarne utvrđene Odlukom.

Točka
34.

Privatni
zdravstveni radnik/Ustanova obvezuje se u slučaju spriječenosti u pružanju
ugovorenih ljekarničkih usluga, a zbog prestanka rada ljekarne, ljekarničke
jedinice ili depo-a, odnosno nekog drugog razloga, pisano izvijestiti Zavod u
roku od 48 sati od dana nastupanja spriječenosti, odnosno prestanka rada.

Privatni
zdravstveni radnik/Ustanova obvezni su voditi financijsko i materijalno
knjigovodstvo u skladu sa zakonskim propisima.

Sudjelovanja
u troškovima zdravstvene zaštite

Točka
35.

Privatni
zdravstveni radnik/Ustanova obvezuje se da će osiguranim osobama Zavoda koje
nisu oslobođene obveze sudjelovanja i koje nisu osigurane u dopunskom
zdravstvenom osiguranju naplatiti propisano sudjelovanje u troškovima lijekova
u skladu sa Zakonom o zdravstvenom osiguranju i Listom lijekova, a za troškove
ortopedskih pomagala izdanih na osnovi potvrde u skladu s odredbama Zakona i
Pravilnika o ortopedskim i drugim pomagalima.

Za
osiguranu osobu koja nije oslobođena sudjelovanja i osigurana je u dopunskom
zdravstvenom osiguranju, propisani iznos sudjelovanja za lijek, odnosno
ortopedsko i drugo pomagalo, kao i cijenu usluge obrade osobnog računa, odnosno
recepta i potvrde za ortopedska i druga pomagala za potrebe dopunskog
osiguranja s upisom podataka na magnetski medij obračunatu u skladu s odredbama
Plave knjige i vrijedeće vrijednosti boda za ljekarne, Privatni zdravstveni
radnik/Ustanova naplaćuje od dopunskog zdravstvenog osiguranja.

Fakturiranje
i plaćanje

Točka
36.

Privatni
zdravstveni radnik/Ustanova obvezuje se da će za usluge izdavanja lijekova,
odnosno zavojnog materijala na recept i ortopedskih pomagala na osnovi potvrde,
ispostavljati račune mjesno mjerodavnom područnom uredu Zavoda najkasnije u
roku od 8 dana nakon izvršene usluge.

Računi
se ispostavljaju za:

–
lijekove s Liste lijekova koje mogu propisivati na recept ugovorni doktori u
primarnoj zdravstvenoj zaštiti, a nose oznaku »R«, »R10«, »R25«, »R50«, odnosno
»R75« u zadnjem stupcu Liste lijekova

–
zavojni materijal za potrebe kućnog liječenja, odnosno zdravstvene njege u kući
bolesnika propisan u skladu s člankom 9. Pravilnika o propisivanju lijekova

–
ortopedska i druga pomagala iz Pravilnika o ortopedskim i drugim pomagalima.

Privatni
zdravstveni radnik/Ustanova obvezuje se da će ispostavljati račune poglavito
prema kategorijama osiguranih osoba, odnosno prema ljekarničkim jedinicama. Uz
račune obvezno se prilažu recepti, odnosno potvrde.

Točka 37.

Privatni zdravstveni radnik/Ustanova obvezuje se da
će ispostavljeni račun obvezno sadržavati:

– ukupni iznos cijene originalnog pakiranja lijeka iz
Liste lijekova, a prema priloženim receptima

– vrijednost ortopedskih i drugih pomagala iz
ovjerene potvrde

– cijenu zavojnog materijala

– broj recepata, odnosno broj potvrda, uz
specifikaciju iznosa

– šifru ljekarničke usluge, broj usluga i broj bodova
po vrsti usluge i ukupno

– iznos usluge izdavanje lijeka, zavojnog materijala
i ortopedskih i drugih pomagala

– iznos obračunanog poreza na dodanu vrijednost, ako
je Privatni zdravstveni radnik/Ustanova obveznik uplate poreza na dodanu
vrijednost

– odbijeni iznos propisanog i naplaćenog sudjelovanja

– ukupni iznos za naplatu

– oznaku »PRIJ-ORPB V.1.0.« za lijekove i ortopedska
i druga pomagala za koja je to naznačeno na receptu, odnosno na potvrdi o
pomagalu.

*Hitna
medicinska pomoć*

Obveze
ustanove

Točka
38.

Ustanova
se obvezuje da doktori medicine i doktori stomatologije neće upućivati
osigurane osobe Zavoda da osobno o svom trošku nabavljaju lijekove s Liste
lijekova Zavoda koji se mogu primjenjivati na razini primarne zdravstvene
zaštite, a ne mogu se propisivati na recept.

Ustanova
se obvezuje da će za provođenje ugovorene zdravstvene zaštite osigurati
osiguranim osobama Zavoda lijekove iz stavke 1. ove točke.

Ustanova
se obvezuje da doktori medicine neće propisivati lijekove na recept osiguranim
osobama Zavoda koje se nalaze na bolničkom liječenju.

Ispostavljanje
posebnih računa

Točka 39.

U skladu s odredbama članka 29. Odluke, Ustanova je
obvezna za pruženu zdravstvenu zaštitu u svezi s liječenjem zbog ozljeda, odnosno
bolesti koje su posljedice slučajeva prometne nesreće ili ozljede prouzročene
nanošenjem tjelesnih ozljeda od strane druge osobe, ispostavljati pojedinačne
račune na osnovi Plave knjige i utvrđene cijene boda određenog za
specijalističko--konzilijarnu zdravstvenu zaštitu, te ih dostavljati Zavodu do
3. u mjesecu za protekli mjesec isključivo radi provedbe postupka nadoknade
štete u skladu s člancima 109., 110., 112. i 114. - 116. Zakona o zdravstvenom
osiguranju.

Ustanova se obvezuje na pojedinačne račune iz stavke
1. ove točke upisati oznaku »PRIJ-ORPB V.1.0.« i njezin evidencijski broj,
zatim u tablicu sa stupcima »šifra i naziv postupka«, »broj/količina postupaka«
itd. upisati šifre učinjenih postupaka, korištenja materijala, ordiniranje
lijekova, količinu i broj bodova, a u rubrici »Jedinična cijena« i »Ukupno«
iskazati cijenu i ukupan iznos računa. Zavod se obvezuje za rečeni postupak
»obavijesti i obrade osobnog računa« iz ovog stavka, platiti Ustanovi novčanu
nadoknadu u visini 3 boda obračunanih prema vrijednosti boda za
specijalističko-konzilijarnu zdravstvenu zaštitu. Postupak »obrade osobnog
računa« Ustanova se obvezuje također iskazati na predmetnom osobnom računu s
iskazanim brojem bodova i obraču­nanom cijenom boda. Ustanova se obvezuje osobne
račune dostavljati Zavodu do 3. u mjesecu za protekli mjesec.

Točka 40.

Ustanova se obvezuje da će za pruženu zdravstvenu
zaštitu u svezi s provođenjem primarne zdravstvene zaštite za slučajeve koji su
posljedica ozljede na radu i profesionalne bolesti, ispostavljati Zavodu osobne
račune na osnovi Plave knjige isključivo radi vođenja evidencija Zavoda o
pruženim zdravstvenim uslugama s te osnove.

Ustanova se obvezuje u osobne račune iz stavke 1. ove
točke upisati oznaku »PRIJ-ORPB V.1.0.« i njezin evidencijski broj, zatim u
tablicu sa stupcima »šifra i naziv postupka«, »broj/količina postupaka« itd.
upisati šifre učinjenih postupaka, korištenja materijala, ordiniranje lijekova,
količinu i broj bodova, a u rubrici »Jedinična cijena« i »Ukupno« obvezno iskazati
nulu (»0«). Zavod se obvezuje za rečeni postupak »obavijesti i obrade osobnog
računa« iz ove točke, platiti Ustanovi novčanu nadoknadu u visini 3 boda
obračunanih prema vrijednosti boda za specijalističko-konzilijarnu zdravstvenu
zaštitu. Postupak »obrade osobnog računa« Ustanova se obvezuje također iskazati
na predmetnom osobnom računu s iskazanim brojem bodova i obra­ču­nanom cijenom
boda. Ustanova se obvezuje osobne račune dostavljati Zavodu do 3. u mjesecu za
protekli mjesec.

Recepti
i uputnice

Točka 41.

Zavod se obvezuje da će od dana potpisivanja Ugovora
s Ustanovom putem područnih ureda Zavoda za svaki tim posebice izdavati
doktorima medicine, za tromjesečno razdoblje, na osnovi ugovorene vrste
standardnih timova, odgovarajući broj brojčano označenih tiskanica recepata i
uputnica utvrđenih na osnovi prosječnog broja recepata i uputnica po osiguranoj
osobi i to: 0,06 recepata, odnosno 0,06 uputnica po osiguranoj osobi godišnje.

Broj uputnica od 0,06, odnosno recepata od 0,06
utvrđen je na godišnjoj razini, a na osnovi prosječnog broja uputnica, odnosno
recepata po osiguranoj osobi.

Pogrešno ispunjene tiskanice recepata i uputnica
vratit će se područnom uredu Zavoda zajedno s mjesečnim izvješćem.

OPĆA
PRAVILA/UVJETI UGOVARANJA ZA SEKUNDARNU I TERCIJARNU RAZINU ZDRAVSTVENE ZAŠTITE

*Obveze
Privatnog zdravstvenog radnika/Ustanove*

Točka I.

Privatni zdravstveni radnik/Ustanova koji sklapanjem
Ugovora postaju ugovorni privatni zdravstveni radnik/ugovorna zdrav­stvena
ustanova obvezni su na vidljivom mjestu istaknuti uz naziv Privatnog
zdravstvenog radnika/Ustanove natpis: »Ugovorni zdravstveni radnik privatne
prakse za 2003. godinu«/»Ugovorna zdravstvena ustanova za 2003. godinu«, s
logotipom Zavoda, a koji će prigodom potpisivanja Ugovora preuzeti od Zavoda.

Točka II.

Privatni zdravstveni radnik/Ustanova kao ugovorne
strane Zavoda obvezuju se da će pri provođenju bolničke i speci­jalističko-konzilijarne
zdravstvene zaštite u potpunosti provoditi mjere zdravstvene zaštite iz
osnovnog zdravstvenog osiguranja propisane Planom i programom mjera zdravstvene
zaštite iz osnov­nog zdravstvenog osiguranja i da će postupati u skladu s
odredbama Zakona o zdravstvenoj zaštiti, Zakona o zdravstvenom osiguranju,
međudržavnim ugovorima o zdravstvenom osiguranju, ostalim odgovarajućim
zakonima, podzakonskim aktima, te općim aktima Zavoda.

Zavod se obvezuje Ugovoru priložiti Popis općih akata
Zavoda vrijedećih u trenutku potpisivanja Ugovora.

Točka III.

Privatni zdravstveni radnik/Ustanova obvezuje se pri
provo­đenju ugovorene zdravstvene zaštite, odnosno pri provo­đenju
dijagnostičkih i terapijskih postupaka osigurati lijekove s Liste lijekova
Zavoda, potreban potrošni i ugradbeni materijal, te ortopedska i druga
pomagala, u skladu s općim aktima Zavoda.

Privatni zdravstveni radnik/Ustanova za zaposlenike –
zdrav­stvene radnike Ustanove obvezuje se da neće upućivati osigurane osobe
Zavoda da osobno o svom trošku nabavljaju lijekove, potrošne ili ugradbene
materijale, te ortopedska i druga pomagala, a koji se osnovom općih akata
Zavoda osiguravaju osiguranim osobama u okviru prava iz osnovnog zdravstvenog
osiguranja.

Točka
IV.

Ustanova
se obvezuje upućenu osiguranu osobu Zavoda primiti na liječenje ili
specijalističko-konzilijarnu, odnosno dijag­nostičku obradu u najkraćem mogućem
roku, a u slučajevima ugroženosti života, odmah.

Kada
Ustanova nije u mogućnosti osiguranoj osobi Zavoda na osnovi uputnice omogućiti
liječenje iz stavke 1. ove točke u roku od 30 dana, odnosno odmah kada se radi
o ugroženosti života, obvezuje se da će doktor ili drugi mjerodavni odgovorni
zdrav­stveni radnik na uputnici navesti razloge neprihvaćanja i upute izabranom
doktoru primarne zdravstvene zaštite u svezi s daljnjim postupkom.

*Izvješća*

Točka
V.

Privatni
zdravstveni radnik/Ustanova obvezuje se da će na za to propisanoj tiskanici
(PRIJ – ORPB V.1.0.) odmah, a najkasnije do 3. u mjesecu za protekli mjesec
izvijestiti područni ured Zavoda o svim slučajevima koji su posljedica:

–
prometne nesreće

–
ozljede prouzročene nanošenjem tjelesnih ozljeda od strane druge osobe

–
ozljede na radu

–
profesionalne bolesti.

Za
svaku ispunjenu i dostavljenu tiskanicu s priloženom osobnim računom i
medicinskom dokumentacijom, Zavod se obvezuje posebice platiti Privatnom zdravstvenom
radniku/Ustanovi novčanu nadoknadu u skladu s odredbama Plave knjige, a prema
vrijednosti boda za specijalističko-konzilijarnu zdravstvenu zaštitu.

*Nadzor
nad izvršavanjem ugovornih obveza Privatnog zdravstvenog radnika/Ustanove*

Točka
VI.

Na
osnovi članka 88. Zakona o zdravstvenom osiguranju i Pravilnika o kontroli
Zavod tijekom ugovornog razdoblja uz prethodnu najavu, a iznimno po potrebi i
bez najave, uz prisutnost predstavnika Ustanove/Privatnog zdravstvenog radnika,
obavlja u skladu s člankom 3. i 4. Pravilnika o kontroli, nadzor nad
ostvarivanjem ugovornih obveza, odnosno poslovanja Ustanove/Privatnog
zdravstvenog radnika i to:

–
pregledom i provjerom pravne, financijske i medicinske dokumentacije kod
Ustanove/Privatnog zdravstvenog radnika

– pregledom
i provjerom dostavljene dokumentacije u ustroj­stvenim jedinicama Zavoda radi
provjere istinitosti (točnosti) podataka koji se dostavljaju Zavodu s podacima
koji evidentiraju u knjigovodstvenim i drugim evidencijama, ispravama ugovornog
subjekta, a od značaja su za ugovorne odnose sa Zavodom.

Prilikom
provođenja nadzora nad izvršavanjem ugovornih obveza Privatnog zdravstvenog
radnika/Ustanove Zavod će obratiti posebnu pozornost ostvarivanju prava
osiguranih osoba Zavoda (liste čekanja i sl.), odnosno namjenskom korištenju
sredstava dobivenih u skladu s odredbama sklopljenog Ugovora.

 O izvršenom nadzoru kod Privatnog
zdravstvenog radnika/Ustanove ovlašteni radnik Zavoda sastavlja izvješće o
utvrđenom činjeničnom stanju (u ordinaciji, laboratoriju, ljekarni i sl.), sa
zaključcima i prijedlogom mjera. Izvješće o obavljenom nadzoru dostavlja se
Privatnom zdravstvenom radniku/Ustanovi. Na iz­vješće Privatni zdravstveni
radnik/ Ustanova imaja pravo staviti primjedbe Zavodu u roku od 8 dana od dana
dobivenog izvješća.

Iznimno,
u pojedinačnim, ciljanim kontrolama, a radi hitnoće sastavlja se zapisnik na
mjestu provedenog nadzora.

*Paritetno
povjerenstvo*

Točka
VII.

Prijeporna
pitanja proizišla iz ugovornog odnosa uređenog Ugovorom s Privatnim
zdravstvenim radnikom/Ustanovom, ugovorne strane će nastojati riješiti
dogovorno. U slučaju neriješenog spora rješavaju ga putem paritetnog
povjerenstva, osim u slučajevima Ugovorom propisanog trenutnog raskida Ugovora.
Dva člana paritetnog povjerenstva imenuje Zavod, a dva člana Privatni
zdravstveni radnik/Ustanova. Predsjednika paritetnog povjerenstva imenuje
Ministarstvo zdravstva.

Pokretanje
postupka zbog rješavanja prijepornih pitanja putem paritetnog povjerenstva ne
prekida rok utvrđen Ugovorom, ako je pokrenut postupak za raskid Ugovora prije
isteka roka na koji je sklopljen, te ako se ugovorne strane nakon donesene
odluke paritetnog povjerenstva nisu drukčije dogovorile.

Odluka
paritetnog povjerenstva obvezuje ugovorne strane.

Ugovorna
strana nezadovoljna odlukom paritetnog povjerenstva može u roku od 30 dana od
dana donošenja odluke pokrenuti sudski spor pri nadležnom sudu.

OPĆA
PRAVILA/UVJETI ZA UGOVARANJE SPECIJALISTIČKO-KONZILIJARNE ZDRAVSTVENE ZAŠTITE
**(****izvanbolnička
specijalističko-konzilijarna zdravstvena zaštita koju provode privatni zdrav.
radnik, zdrav. ustanova, poliklinika, zavodi za javno zdravstvo i sl.)**

Obveze
Privatnog zdravstvenog radnika/Ustanove

Točka 1.

Privatni zdravstveni radnik/Ustanova obvezuje se da
će ugovorenu zdravstvenu zaštitu provoditi u skladu s prihvaćenom ponudom na
natječaj/javni poziv za provođenje specijalističko-konzilijarne zdravstvene
zaštite, a maksimalno u okviru 40 radnih sati tjedno po zaposleniku Privatnog
zdravstvenog radnika/Ustanove, odnosno po Privatnom zdravstvenom radniku.

Privatni zdravstveni radnik obvezuje se u skladu s
Naredbom na vidljivom mjestu istaknuti radno vrijeme ordinacije specija­lističko-konzilijarne
zdravstvene zaštite/dijagnostičke jedinice koje mora biti usklađeno s odredbama
zakona i Pravilnika o radnom vremenu.

Ustanova je obvezna uskladiti radno vrijeme svih
ordinacija specijalističko-konzilijarne zdravstvene zaštite/dijagnostičkih
jedinica s odredbama Zakona, Naredbe i Pravilnika o radnom vremenu, posebno
vodeći računa da 20% ukupnog kapaciteta rada (ordinacija/dijagnostičkih
jedinica) Privatnog zdravstvenog radnika/Ustanove radi radnim danom do 19 sati,
u cilju osiguranja dostupnosti specijalističko-konzilijarne zdravstvene zaštite
radno aktivnom stanovništvu.

Točka 2.

Ustanova je obvezna na vidljivom mjestu istaknuti
raspored radnog vremena ordinacija specijalističko-konzilijarne zdravstvene
zaštite/dijagnostičkih jedinica s imenom i prezimenom voditelja
ordinacije/jedinice.

Točka 3.

Ustanova se obvezuje da će u slučaju spriječenosti
svojih zaposlenika u obavljanju ugovorenih zdravstvenih usluga osigurati
zamjenu, a kada spriječenost traje duže od 30 dana obvezuje se da će o tome
pisano izvijestiti mjerodavni područni ured i Direkciju Zavoda.

Privatni zdravstveni radnik obvezan je u slučaju
svoje duže spriječenosti u provođenju ugovorene zdravstvene zaštite, iako je
osigurao zamjenu prema Zakonu o zdravstvenoj zaštiti, odmah, odnosno najkasnije
u roku od 48 sati od dana nastupanja rečene spriječenosti, pisano izvijestiti mjerodavni
područni ured i Direkciju Zavoda.

Sudjelovanje
u troškovima zdravstvene zaštite

Točka 4.

Privatni zdravstveni radnik/Ustanova obvezuje se da
će osiguranim osobama Zavoda koje nisu oslobođene obveze sudjelovanja i koje
nisu osigurane u dopunskom zdravstvenom osiguranju naplatiti propisano
sudjelovanje u troškovima specija­lističko-konzilijarne zdravstvene zaštite u
skladu s Zakonom o zdravstvenom osiguranju, a za stomatološko-protetska
pomagala u skladu s Pravilnikom o ortopedskim i drugim pomagalima.

Za osiguranu osobu koja nije oslobođena sudjelovanja
i osigurana je u dopunskom zdravstvenom osiguranju, propisani iznos
sudjelovanja za specijalističko-konzilijarnu zdravstvenu zaštitu, odnosno
stomatološko pomagalo, u visini kako je utvrđeno u stav­ku 1. ove točke, kao i
cijenu usluge obrade računa dopunskog osiguranja s upisom podataka na magnetski
medij obračunanu u skladu s odredbama Pravilnika o ortopedskim i drugim
pomagalima, Plave knjige i vrijedeće vrijednosti boda za specijalističko--konzilijarnu
zdravstvenu zaštitu utvrđene u skladu s odredbama Odluke, Privatni zdravstveni
radnik/Ustanova naplaćuje od dopunskog zdravstvenog osiguranja.

Izvješća

Točka
5.

Privatni zdravstveni radnik/Ustanova obvezuje se da
će radi potrebe praćenja izvršenja rada za ugovorenu specijalističko-ko­n­zilijarnu
zdravstvenu zaštitu redovito i uredno voditi svu potrebnu dokumentaciju i to
dnevno i mjesečno izvješće po ordinacijama specijalističko-konzilijarne
zdravstvene zaštite/dijagnos­tičkim jedinicama za ugovorene djelatnosti na za
to propisanim tiskanicama.

Radi potrebe praćenja izvršenja rada za ugovorenu
uslugu provođenja fizikalne terapije u kući bolesnika, Privatni zdravstveni
radnik/Ustanova obvezuje se da će redovito i uredno voditi svu potrebnu
dokumentaciju i to dnevno i mjesečnoizvješće po osiguranim osobama,
broju i vrsti postupaka pružene fizikalne terapije u kući bolesnika – osigurane
osobe Zavoda po svakom ugovorenom zdravstvenom radniku.

Točka 6.

Privatni zdravstveni radnik - doktor stomatologije -
specijalist protetičar – ortodont/ Ustanova za doktora stomatologije
specijalista protetičara – ortodonta zaposlenika Ustanove, obvezuje se da će
izvršenje rada u dijelu izrade stomatološkog pomagala iskazivati u skladu s
odredbama Pravilnika o ortopedskim i drugim pomagalima i Odluke o utvrđivanju
cijene rada i materijala zubotehničara za izradu stomatološko-protetskog
pomagala, ortodontskih uređaja, udlaga, resekcijskih proteza, epiteza i
opuratora za osigurane osobe za 2003. godinu (»Narodne novine« broj 11/03. i
32/03.).

OPĆA
PRAVILA/UVJETI UGOVARANJA BOLNIČKE SA SPECIJALISTIČKO-
 -KONZILIJARNOM ZDRAVSTVENOM ZAŠTITOM

**(stacionarne
zdravst. ustanove)**

Obveze
Ustanove

Točka 7.

Ustanova se obvezuje u skladu s Naredbom na vidljivom
mjestu istaknuti radno vrijeme ordinacija specijalističko-konzilijarne
zdravstvene zaštite/dijagnostičkih jedinica koje mora biti usklađeno s
odredbama zakona i Pravilnika o radnom vremenu.

Ustanova se obvezuje da će ugovorenu
specijalističko-konzilijarnu zdravstvenu zaštitu provoditi u skladu s
prihvaćenom ponudom na natječaj/javni poziv za provođenje
specijalističko-konzilijarne zdravstvene zaštite, a maksimalno u okviru 40
radnih sati tjedno po zdravstvenom radniku zaposleniku Ustanove, odnosno po
ordinacijama specijalističko-konzilijarne zdravstvene zaštite/dijagnostičkim
jedinicama koji provode ugovorenu zdravstvenu zaštitu.

Ustanova je obvezna uskladiti radno vrijeme svih
ordinacija specijalističko-konzilijarne zdravstvene zaštite/dijagnostičkih
jedinica s odredbama Zakona, Naredbe i Pravilnika o radnom vremenu, posebno
vodeći računa da 20% ukupnog kapaciteta rada ordinacija
specijalističko-konzilijarne zdravstvene zaštite/dijag­nostičkih jedinica
Ustanove radi radnim danom do 19 sati, u cilju osiguranja dostupnosti
specijalističko-konzilijarne zdravstvene zaštite radno aktivnom stanovništvu.

Točka 8.

Ustanova je obvezna na vidljivom mjestu istaknuti
raspored radnog vremena ordinacija specijalističko-konzilijarne zdravstvene
zaštite/dijagnostičkih jedinica.

Točka 9.

Ustanova se obvezuje da će osiguranoj osobi Zavoda
radi nastavka liječenja pri izabranom doktoru primarne zdravstvene zaštite
prilikom otpusta, a do završetka terapije, osigurati lijekove s Liste lijekova Zavoda
koje mogu propisivati samo bolničke zdravstvene ustanove.

Točka 10.

Ustanova se obvezuje da će radi stručnog usavršavanja
omogućiti ugovornim doktorima Zavoda primarne zdravstvene zaštite izobrazbu u
trajanju od tjedan dana na bolničkom odjelu ili u specijalističkoj ordinaciji
Ustanove.

Izvješća

Točka 11.

Ustanova je obvezna redovito i uredno voditi svu
potrebnu dokumentaciju radi potrebe praćenja izvršenja rada i to za:

– bolničko liječenje: dnevnu temperaturnu listu,
povijest bolesti, tiskanice STAC-1, 2 i 3

– specijalističko-konzilijarnu zdravstvenu zaštitu:
dnevno i mjesečno izvješće po specijalističkim ordinacijama na za to propisanim
tiskanicama

– specijalističku dijagnostiku: dnevno i mjesečno
izvješće po dijagnostičkim jedinicama na za to propisanim tiskanicama

– specijalističko konzilijarnu zdravstvenu zaštitu –
dnevnu bolnicu: dnevno i mjesečno izvješće po djelatnostima

– kroničnu hemodijalizu: dnevno i mjesečno izvješće

– liječenje posebno skupim lijekovima: dnevno i
mjesečno izvješće

– provođenje transplantacijskih programa i posebno
skupih postupaka: mjesečno izvješće

– provođenje posebno ugovorenih plaćanja prema
terapijskom postupku (PPTP): dnevno i mjesečno izvješće

– bolničko liječenje i specijalističko-konzilijarnu
zdravstvenu zaštitu nastalu s osnove pružanja zdravstvene zaštite za slu­čajeve
prometne nesreće, nanošenja tjelesnih ozljeda od strane druge osobe, ozljede na
radu i profesionalne bolesti, na način naveden u prethodnim podstavkama uz
naznaku PRIJ-ORP­B.V.1.0.

Sudjelovanje
u troškovima zdravstvene zaštite

Točka
12.

Ustanova
se obvezuje da će osiguranim osobama Zavoda koje nisu oslobođene obveze
sudjelovanja u troškovima zdravstvene zaštite i koje nisu osigurane u dopunskom
zdravstvenom osiguranju nakon pružene zdravstvene usluge naplatiti propisano
sudjelovanje u troškovima zdravstvene zaštite u skladu s odredbama čl. 17.
Zakona o zdravstvenom osiguranju.

Za
osiguranu osobu koja nije oslobođena sudjelovanja i osigurana je u dopunskom
zdravstvenom osiguranju, propisani iznos sudjelovanja za pruženu zdravstvenu
zaštitu u visini kako je utvrđeno u stavku 1. ove točke, kao i cijenu usluge
obrade računa dopunskog osiguranja s upisom podataka na magnetski medij
obračunatu u skladu s odredbama Plave knjige i vrijedeće vrijednosti boda za
bolničku i specijalističko-konzilijarnu zdravstvenu zaštitu utvrđene u skladu s
odredbama Odluke, Ustanova će naplatiti od dopunskog zdravstvenog osiguranja.

ZAVRŠNE
ODREDBE

Ova
Opća pravila/uvjeti ugovaranja za primarnu, spe­ci­ja­lističko-konzilijarnu i
bolničku zdravstvenu zaštitu, objavljuju se u »Narodnim novinama« i primjenjuju
za 2003. godinu, odnosno do donošenja Općih pravila/uvjeta ugovaranja za 2004.
godinu.

Klasa:
025-04/03-01/84
Urbroj: 338-01-05-03-1
Zagreb, 25. ožujka 2003.

Predsjednik
Upravnog vijeća Hrvatskog zavoda
za zdravstveno osiguranje
**doc. dr. sc. Nikica Gabrić,** v. r.

if !supportEmptyParas endif

Ostalo, NN 54/2003-686